**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Zákon, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov | |
| **Predkladateľ (a spolupredkladateľ)** | |
| Úrad pre verejné obstarávanie (Úrad vlády Slovenskej republiky, odbor legislatívy ostatných ústredných orgánov štátnej správy) | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** | Začiatok:    9.6.2022 Ukončenie: 20.6.2022 |
| **Predpokladaný termín predloženia na pripomienkové konanie** | júl 2022 |
| **Predpokladaný termín začiatku a ukončenia ZP\*\*** | september 2022 |
| **Predpokladaný termín predloženia na rokovanie vlády   SR\*** | október 2022 |

|  |
| --- |
| **2.  Definovanie problému** |
| Dňa 23. septembra 2019 vydala Európska komisia Vykonávacie Nariadenie Komisie (EÚ) 2019/1780 z 23. septembra 2019, ktorým sa stanovujú štandardné formuláre na uverejňovanie oznámení v oblasti verejného obstarávania a ktorým sa zrušuje vykonávacie nariadenie (EÚ) 2015/1986 (elektronické formuláre). Predmetné vykonávacie nariadenie je záväzné v celom rozsahu a priamo uplatniteľné vo všetkých členských štátoch, nadobúda účinnosť dvadsiatym dňom po jeho uverejnení v Úradnom vestníku Európskej únie a uplatňuje sa od 14. novembra 2022. Vykonávacie nariadenie (EÚ) 2015/1986 sa zrušuje s účinnosťou od 25. októbra 2023. Od 25. októbra 2023 je preto v rámci celej EÚ povinná plná implementácia vykonávacieho nariadenia 2019/1780.   Na základe vykonávacieho nariadenia 2019/1780 je Slovenská republika, ako členský štát, povinná do stanovených termínov zabezpečiť reálnu vnútroštátnu implementáciu štandardných formulárov používaných na uverejňovanie konkretizovaných oznámení v Úradnom vestníku Európskej únie. Problematika používania formulárov vo verejnom obstarávaní na uverejňovanie oznámení v Úradom vestníku EÚ je legislatívne upravená v zákone o verejnom obstarávaní a osobitnom vykonávacom predpise.   Predmetom novelizácie sú legislatívne úpravy potrebné pre riadnu implementáciu nariadenia 2019/1780 a to predovšetkým úprava zverejňovania niektorých informácií v rámci oznámení používaných v procese verejného obstarávania a taktiež zákonné zadefinovanie nových štandardných formulárov na uverejňovanie oznámení používaných vo verejnom obstarávaní. Uvedené nariadenie bude v plnej miere implementované až na základe prijatia novej vyhlášky podľa § 186 ods. 1 zákona o verejnom obstarávaní, ktorou sa upravia predovšetkým obsahové náležitosti nových oznámení používaných vo verejnom obstarávaní. Návrhom zákona sa teda vytvára zákonný základ, ktorý je potrebný pre následné prijatie vyhlášky podľa § 186 ods. 1 zákona o verejnom obstarávaní.   Návrh zákona taktiež upravuje niektoré ustanovenia upravujúce problematiku výkonu dohľadu nad verejným obstarávaní. V tejto súvislosti navrhovaná úprava predovšetkým precizuje a opravuje legislatívnu úpravu v rámci výkonu dohľadu, ktorá bola prijatá v rámci ostatných novelizácii zákona o verejnom obstarávaní, ktoré nadobudli účinnosť v prvom polroku 2022. |
| **3.  Ciele a výsledný stav** |
| Cieľom návrhu zákona je vytvorenie zákonného základu, ktorý je nevyhnutný pre riadnu technickú implementáciu vykonávacieho nariadenia Komisie (EÚ) 2019/1780 |
| **4.  Dotknuté subjekty** |
| Verejní obstarávatelia, obstarávatelia, osoby podľa § 8 zákona o verejnom obstarávaní a prevádzkovatelia elektronických prostriedkov na elektronickú komunikáciu vo verejnom obstarávaní. |
| **5.  Alternatívne riešenia** |
| Implementácia nových oznámení používaných vo verejnom obstarávaní vychádza z vykonávacieho nariadenia Komisie (EÚ) 2019/1780. Úprava predmetného vykonávacieho nariadenia vymedzuje v rámci jednotlivých oznámení tzv. povinné a dobrovoľné polia. Pri povinných poliach je povinnosťou členského štátu tieto implementovať do formulárov ako obligatórne informácie, t. j. povinné polia obsahujú informácie, ktoré musia verejní obstarávatelia a obstarávatelia vo verejnom obstarávaní povinne uvádzať. Pri nepovinných poliach ponecháva vykonávacie nariadenia možnosť sa rozhodnúť, či budú implementované. Alternatívne riešenia teda prichádzajú do úvahy len v prípade implementácie tzv. dobrovoľných polí v rámci formulárov. Je však potrebné uviesť, že predmetom návrhu zákona nie je samotná obsahová úprava oznámení používaných vo verejnom obstarávaní, ktorá bude až predmetom úpravy vykonávacieho právneho predpisu, ktorý vydá úradu podľa § 186 ods. 1 zákona o verejnom obstarávaní.  Súčasný stav v rámci implementácie oznámení používaných vo verejnom obstarávaní vychádza z vykonávacieho  nariadenia (EÚ) 2015/1986, ktoré sa zrušuje vykonávacím nariadením č. 2019/1780 s účinnosťou od 25. októbra 2023. V kontexte uvedeného teda aktuálne platná a účinná úprava zákona o verejnom obstarávaní a relevantného vykonávacieho predpisu (vyhláška Úradu pre verejné obstarávanie č. 152/2016 Z. z ktorou sa ustanovujú podrobnosti o oznámeniach používaných vo verejnom obstarávaní a o ich obsahu) reflektujú vykonávacie nariadenie (EÚ) 2015/1968. Vzhľadom na uvedené je potrebné implementovať vykonávacie nariadenie 2019/1780. V dôsledku neimplementovania nariadenia č. 2019/1780 by Slovenskej republike vznikol transpozičný deficit. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                            Áno              Nie |
| **7.  Transpozícia práva EÚ** |
| Návrh zákona sa vytvára zákonný základ, ktorý je potrebný pre následné prijatie vyhlášky podľa § 186 ods. 1 zákona o verejnom obstarávaní, ktorá bude predstavovať legislatívnu implementáciu vykonávacieho nariadenia, t. j. úpravu obsahových náležitostí nových oznámení používaných vo verejnom obstarávaní. Vykonávacie nariadenie Komisie (EÚ) 2019/1780 upravuje pre jeho vnútroštátnu implementáciu pre členské štáty hraničný dátum 25. 10. 2023. Návrh zákona v tejto súvislosti upravuje účinnosť ustanovení naviazaných na implementáciu tohto nariadenia na 25. 9. 2023. Uvedené predsunutie účinnosti návrhu zákona v porovnaní s hraničným termínom nariadenia je odôvodnené mitigáciou rizika neúspešného nábehu projektu eForms, ktorý predstavuje technickú stránku implementácie predmetného nariadenia a jeho podstata spočíva vo vytvorení nových elektronických formulárov, ktoré sa budú používať na vnútroštátnej úrovni vo verejnom obstarávaní. V prípade neočakávaných problémov po spustení nových elektronických formulárov (ostrá prevádzka je naviazaná na navrhovanú účinnosť návrhu zákona, t. j. 25. 9. 2023) sa uvedeným predsunutím účinnosti návrhu zákona vytvorí časový priestor na „sanovanie“ možných technických problémov, tak aby bol dodržaný hraničný termín pre implementáciu vyplývajúci z nariadenia. |
| **8.  Preskúmanie účelnosti** |
| Úrad bude na základe komunikácie s verejnými obstarávateľmi a obstarávateľmi priebežne posudzovať predovšetkým technickú stránku používania nových oznámení/formulárov vo verejnom obstarávaní, a v prípade potreby pristúpi k jeho revidovaniu. Cieľom je po technickej stránke zabezpečiť, aby používanie nových formulárov bolo pre verejných obstarávateľov a obstarávateľov čo najviac „user friendly“. |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* vyplniť iba v prípade, ak sa záverečné posúdenie vybraných vplyvov uskutočnili v zmysle bodu 9.1. jednotnej metodiky.

|  |  |  |  |
| --- | --- | --- | --- |
| **9.   Vybrané vplyvy materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy,     v prípade identifikovaného negatívneho vplyvu |      Pozitívne |      Žiadne |    Negatívne |
|      Áno |      Nie |    Čiastočne |
| **Vplyvy na podnikateľské prostredie**     z toho vplyvy na MSP      Mechanizmus znižovania byrokracie     a nákladov sa uplatňuje |      Pozitívne |      Žiadne |    Negatívne |
|      Pozitívne |      Žiadne |    Negatívne |
|      Áno |  |    Nie |
| **Sociálne vplyvy** |      Pozitívne |      Žiadne |    Negatívne |
| **Vplyvy na životné prostredie** |      Pozitívne |      Žiadne |    Negatívne |
| **Vplyvy na informatizáciu spoločnosti** | Pozitívne |   Žiadne |    Negatívne |
| **Vplyvy na služby verejnej správy pre občana, z toho**     vplyvy služieb verejnej správy     na občana     vplyvy na procesy služieb vo verejnej     správe |      Pozitívne |      Žiadne |    Negatívne |
|      Pozitívne |      Žiadne |    Negatívne |
| **Vplyvy na manželstvo, rodičovstvo a rodinu** |      Pozitívne |      Žiadne |    Negatívne |

|  |
| --- |
| **10.  Poznámky** |
| **Vplyv na rozpočet verejnej správy**  Negatívny vplyv na rozpočet verejnej správy zakladajú dve navrhované úpravy  v rámci návrhu zákona.  Prvou úpravou, ktorá zakladá negatívny vplyv na rozpočet je úprava vymedzená v bode 7 návrhu zákona – nová úprava v § 20 zákona o verejnom obstarávaní. Uvedenou úpravou sa v podstate zavádza nová povinná funkcionalita pre elektronické prostriedky na elektronickú komunikáciu vo verejnom obstarávaní v podobe zabezpečenia vymedzenej informačnej povinnosti.  Navrhovaná úprava s cieľom nezvyšovať administratívnu záťaž pre verejných obstarávateľov a obstarávateľov navrhuje po technickej stránke zabezpečenie tejto informačnej povinnosti automatizovaným generovaním týchto údajov do oznámenia o výsledku verejného obstarávania prostredníctvom elektronického prostriedku použitého na elektronickú komunikáciu. Bude preto povinnosťou prevádzkovateľov elektronických prostriedkov zabezpečiť predmetnú technickú funkcionalitu. Úrad pre verejné obstarávanie poskytne prevádzkovateľom elektronických prostriedkov predovšetkým potrebné integračné rozhrania.  Elektronická platforma (§ 13 zákona o verejnom obstarávaní) je elektronický prostriedok slúžiaci na elektronickú komunikáciu vo verejnom obstarávaní. Správcom tohto elektronického prostriedku je Úrad vlády Slovenskej republiky. V kontexte vyššie uvedeného bude povinnosťou Úradu vlády ako správcu elektronickej platformy v rámci jej rozvoja zabezpečiť predmetnú funkcionalitu a za týmto účelom investovať verejné prostriedky do rozvoja elektronickej platformy. Zo strany Úradu vlády Slovenskej republiky boli odhadnuté rozpočtové náklady na implementáciu požiadaviek novej úpravy v bode 4 návrhu zákona vo výške 68 000 Eur s DPH. Uvedený odhad nákladov pokrýva vytvorenie funkcionality pre automatizované predvypĺňanie informácií o ponukách v oznámení o výsledku verejného obstarávania z elektronickej platformy (IS EPVO) aj integráciu na nové formuláre používané vo verejnom obstarávaní (eForms). Odhad zároveň v sebe zahŕňa analýzu, vývoj, testovanie a nasadenie nových funkcionalít do produkčnej prevádzky spolu s dodaním príslušnej dokumentácie. Implementácia novej funkcionality bude zo strany Úradu vlády krytá rozpočtovými prostriedkami určenými na rozvoj elektronickej platformy na rok 2024. Vzhľadom na navrhovanú účinnosť povinného používania elektronického prostriedku s navrhovanou funkcionalitou od apríla 2024 sa predpokladá vyššie uvedený finančný dopad na rozpočtový rok 2024.  Druhou úpravou, ktorá zakladá negatívny vplyv na rozpočet je navrhovaná úprava v bode 48, ktorou sa vypúšťajú dve skutkové podstaty správnych deliktov upravené v § 182 ods. 3 písm. c) a d). Pokuty uložené za správne delikty sú príjmom štátneho rozpočtu. V dôsledku vypustenia uvedených správnych deliktov sa preto zníži príjem štátneho rozpočtu o sumu pokút uložených za vypustené správne delikty. V roku 2021 úrad uložil za uvedené správne delikty pokuty v celkovej výške 4500 eur. V tejto súvislosti je však potrebné uviesť, že novelizácia zákona o verejnom obstarávaní (zákon č. 395/2021 Z. z.) účinná od 31. 3. 2022 okrem iného upravila v § 182 ods. 11 možnosť zníženia pokuty o 50% za správne delikty upravené v § 182 ods. 3 ZVO, teda v prípade uplatňovania tohto nového inštitútu zníženia pokuty by bol negatívny dopad na rozpočet o 50% nižší t. j. 2250 eur. V rámci analýzy vplyvov na rozpočet uvádzame na účely vyčíslenia negatívneho dopadu ako referenčnú sumu 4500 eur, nakoľko nie je možné predikovať v koľkých prípadoch by účastníci konaní využili inštitút zníženia pokuty.  V kontexte vyššie uvedeného predkladateľ vypracoval analýzu vplyvov na rozpočet len v prípade vypustenia úpravy vymedzených správnych deliktov.  Všetky vplyvy na rozpočet verejnej správy vyplývajúce z predloženého návrhu zákona budú zabezpečené v rámci schválených limitov dotknutých subjektov verejnej správy, bez dodatočných požiadaviek na štátny rozpočet.  **Vplyv na podnikateľské prostredie**  Negatívny vplyv na podnikateľské prostredie zakladá úprava vymedzená v bode 7 návrhu zákona – nová úprava v § 20 zákona o verejnom obstarávaní. Uvedenou úpravou sa zavádza nová povinná funkcionalita pre elektronické prostriedky na elektronickú komunikáciu vo verejnom obstarávaní v podobe zabezpečenie vymedzenej informačnej povinnosti. Bude preto povinnosťou prevádzkovateľov elektronických prostriedkov zabezpečiť predmetnú technickú funkcionalitu. Aktuálne v podmienkach Slovenskej republiky existuje asi 13 súkromných prevádzkovateľov elektronických prostriedkov slúžiacich na elektronickú komunikáciu vo verejnom obstarávaní, ktorých sa navrhovaná úprava negatívne dotkne, nakoľko budú musieť investovať do rozvoja svojich elektronických prostriedkov za účelom zabezpečenia navrhovanej funkcionality. Presná kvantifikácia rozpočtových nákladov na zabezpečenie predmetnej funkcionality u jednotlivých prevádzkovateľov na účely kvantifikácie negatívneho vplyvu na podnikateľské prostredie zo strany ÚVO nie je možná a to z tých istých dôvodov, ktoré sú uvedené vyššie v súvislosti s elektronickou platformou, t. j. zo strany úradu nie je možné predikovať, aké náklady budú musieť jednotliví prevádzkovatelia elektronických prostriedkov vynaložiť na rozvoj svojich systémov, nakoľko to bude vysoko individuálne u každého prevádzkovateľa.  V kontexte vyššie uvedeného predkladateľ  vzhľadom na objektívnu nemožnosť kvantifikácie negatívneho vplyvu na podnikateľské prostredie nepredkladá analýzu vplyvov na podnikateľské prostredie. |
| **11.  Kontakt na spracovateľa** |
| JUDr. Róbert Majchrák tel: 50264 545, útvar predsedu, Úrad pre verejné obstarávanie  [robert.majchrak@uvo.gov.sk](mailto:robert.majchrak@uvo.gov.sk) |
| **12.  Zdroje** |
| Vykonávacie nariadenie  Komisie (EÚ) 2019/1780 |
| **13.  Stanovisko Komisie na posudzovanie vybraných vplyvov z PPK č. 126\_2/2022**          (v prípade, ak sa uskutočnilo v zmysle bodu 8.1 Jednotnej metodiky) |
|     Súhlasné                        Súhlasné s návrhom na dopracovanie                          Nesúhlasné   |  | | --- | | **K doložke vybraných vplyvov**  Komisia žiada predkladateľa v Doložke vybraných vplyvov v časti 9. Vybrané vplyvy materiálu o vyznačenie aj pozitívnych vplyvov na podnikateľské prostredie a rovnako vyznačenie uplatňovania mechanizmu znižovania byrokracie a nákladov.  Odôvodnenie: Materiál uvádza v bode 11 (§64 ods. 1) vypustenie informačnej povinnosti.  **Vyhodnotenie predkladateľa:** K vypusteniu uvedenej informačnej povinnosti v ustanovení § 64 zákona o verejnom obstarávaní v rámci zverejňovania informácii v profile dochádza výlučne z dôvodu, že uvedená informácia sa bude poskytovať technicky formou oznámenia o ukončení zmluvy, koncesnej zmluvy alebo rámcovej dohody, tak ako to uvádza aj dôvodová správa k bodu 6 návrhu zákona, kde sa uvádza cit.: „Predmetnou úpravou sa vymedzuje nový typ povinného oznámenia, ktoré bude z vecného hľadiska substitútom plnenia informačnej povinnosti v profile verejného obstarávania upravenej v ustanovení § 64 ods. 1 písm. d) zákona o verejnom obstarávaní.“. Z vecného hľadiska teda predmetná informačná povinnosť zostáva zachovaná, avšak mení sa technická stránka poskytovania tejto informácie – t. j. prostredníctvom formulárov zverejňovaných vo Vestníku. Zároveň uvádzame, že predmetná informačná povinnosť sa nevťahuje na podnikateľské prostredie – t. j. na subjekty, ktoré sa vo verejnom obstarávaní uchádzajú o zákazky (dodávateľov tovaru, služby alebo stavebnej práce.), ale uvedená informačná povinnosť sa vzťahuje výlučne na verejného obstarávateľa/obstarávateľ a jej cieľom je poskytnúť informáciu ako sa reálne vynaložili verejné prostriedky v rámci kontraktu, ktorý bol výsledkom verejného obstarávania.  **K vplyvom na rozpočet verejnej správy**  V doložke vybraných vplyvov je uvedené, že predložený materiál bude mať negatívny, rozpočtovo zabezpečený vplyv. V analýze vplyvov na rozpočet verejnej správy je kvantifikovaný pokles príjmov v sume 4 500 eur na roky 2023 až 2026 každoročne v súvislosti s legislatívnou zmenou pri správnych deliktoch. V doložke vybraných vplyvov je zároveň uvedené, že návrhom zákona sa zavádza nová povinná funkcionalita na elektronickú komunikáciu vo verejnom obstarávaní, pričom  správcom tohto elektronického prostriedku bude Úrad vlády SR  a ÚVO SR bude poskytovateľom zabezpečovať integračné rozhranie.  Vzhľadom na to, že zabezpečenie novej funkcionality vo verejnom obstarávaní bude mať negatívny vplyv na rozpočet verejnej správy, Komisia žiada uvedené zohľadniť v doložke vybraných vplyvov a predpokladané zvýšené výdavky kvantifikovať v analýze vplyvov na rozpočet verejnej správy. Zároveň Komisia žiada všetky výdavky súvisiace s realizáciou návrhu zákona zabezpečiť v rámci limitov dotknutých subjektov verejnej správy na príslušný rozpočtový rok bez zvýšených požiadaviek na rozpočet verejnej správy.  Vzhľadom na to, že zákon nadobúda účinnosť dňom vyhlásenia, Komisia žiada analýzu vybraných vplyvov vypracovať na roky 2022 až 2025.  **Vyhodnotenie predkladateľa:** Úrad pre verejné obstarávania požiadal Úrad vlády SR o poskytnutie odhadu rozpočtových prostriedkov potrebných na implementovanie novej funkcionality v rámci elektronickej platformy, ktorej správcom je Úrad vlády SR. Úrad vlády na základe tejto požiadavky poskytol orientačnú kalkuláciu rozpočtových nákladov a to vo výške 68 000 Eur s DPH. Implementácia novej funkcionality bude zo strany Úradu vlády krytá rozpočtovými prostriedkami určenými na rozvoj elektronickej platformy.  Úrad pre verejné obstarávanie požiadal o odklad termínu na predloženie návrhu zákona na rokovanie vlády z júna 2022 na október 2022. V kontexte uvedeného bude Úrad pre verejné obstarávanie predkladať návrh zákona na rokovanie vlády v mesiaci október 2022. Je preto nepravdepodobné, že návrh zákona nadobudne účinnosť v roku 2022.  **K vplyvom na podnikateľské prostredie**  Komisia žiada predkladateľa o vypracovanie Analýzy vplyvov na podnikateľské prostredie.  Odôvodnenie: Nakoľko predkladateľ vyznačil v Doložke vybraných vplyvov negatívne vplyvy na podnikateľské prostredie, v zmysle Jednotnej metodiky na posudzovanie vybraných vplyvov je potrebné vypracovať príslušnú Analýzu vplyvov na podnikateľské prostredie. Zároveň je potrebné v Analýze opísať negatívny vplyv, ktorý predkladateľ uvádza v Doložke vybraných vplyvov v časti 10. Poznámky a tieto vplyvy doplniť o body 12 a 13. Pri kvantifikáciách vplyvov Komisia odporúča osloviť dotknuté subjekty. Pokiaľ nie je možné získať potrebné dáta, Komisia odporúča uviesť vplyvy na modelovom príklade. V prípade potreby konzultácie pri vytváraní Analýzy vplyvov na podnikateľské prostredie a Kalkulačky nákladov môžete kontaktovať MH SR prostredníctvom mailu [1in2out@mhsr.sk](mailto:1in2out@mhsr.sk).  **Vyhodnotenie predkladateľa:** Vzhľadom na nemožnosť z dôvodov už uvedených kvantifikovať dopad na podnikateľské prostredie predkladateľ v rámci analýzy vplyvov na podnikateľské prostredie v bode 3.4 uvedie popis technického riešenia. | |
| **14.  Stanovisko Komisie na posudzovanie vybraných vplyvov zo záverečného posúdenia**          (v prípade, ak sa uskutočnilo v zmysle bodu 9.1. Jednotnej metodiky) |
|     Súhlasné                        Súhlasné s návrhom na dopracovanie                          Nesúhlasné  **K doložke vybraných vplyvov**  **Komisia odporúča predkladateľovi v Doložke vybraných vplyvov v časti 5. Alternatívne riešenia doplniť nulový variant.**  **Odôvodnenie: V rámci alternatívnych riešení je potrebné uviesť minimálne nulový variant, t. j. analýzu súčasného stavu, v rámci ktorej sa uvedú dôsledky vyplývajúce z dôvodu absencie právnej úpravy alebo nelegislatívneho materiálu, resp. z dôvodu ich neprijatia.**  **Vyhodnotenie predkladateľa: Akceptované. V časti 5 doložky vybraných vplyvov predkladateľ uvedie súčasný stav a dôsledky vyplývajúce z neprijatia návrhu zákona.**  **Komisia odporúča predkladateľovi Doložke vybraných vplyvov doplniť funkciu spracovateľa v časti 11. Kontakt na spracovateľa.**  **Odôvodnenie: Odporúča sa uviesť meno, priezvisko a funkciu spracovateľa, emailový a telefonický kontakt.**  **Vyhodnotenie predkladateľa: Akceptované**  **K vplyvom na podnikateľské prostredie**  **Komisia odporúča predkladateľovi aby kvantifikoval administratívnu záťaž (čas vynaložený na úpravu systému) vyplývajúcu z § 20 s použitím Kalkulačky nákladov a premietol tieto náklady do Analýzy vplyvov na podnikateľské prostredie.**  **Odôvodnenie: Komisia má zato, že túto administratívnu záťaž je možné kvantifikovať. Aktuálna verzia kalkulačky je dostupná na:** <https://www.mhsr.sk/podnikatelske> **-prostredie/jednotna-metodika/dokumenty. V prípade potreby konzultácii je možné kontaktovať kolegov na adrese:** [**1in2out@mhsr.sk**](mailto:1in2out@mhsr.sk)**.**  **Vyhodnotenie predkladateľa: Vzhľadom na nemožnosť z dôvodov už uvedených kvantifikovať dopad na podnikateľské prostredie predkladateľ v rámci analýzy vplyvov na podnikateľské prostredie v bode 3.4 uviedol popis technického riešenia.**  **K vplyvom na rozpočet verejnej správy**  **Doložku vybraných vplyvov a analýzu vplyvov na rozpočet verejnej správy je potrebné vypracovať v zmysle Jednotnej metodiky na posudzovanie vybraných vplyvov platnej od 10. 6. 2022.**  **Komisia upozorňuje, že v tabuľke č. 1 analýzy vplyvov je v časti „Financovane zabezpečené v rozpočte“ potrebné uviesť aj subjekty, v ktorých je vplyv zabezpečený.**  **Vyhodnotenie predkladateľa: Akceptované** |